ব্রাজিলের উত্তর-পূর্বাঞ্চলের শহর নাটালের এক কারাগারে দাঙ্গা, সংঘর্ষ, বিস্ফোরণ ও গুলির ঘটনায় অন্তত ১০ জন নিহত হয়েছে। এতে আহত হয়েছে আরও অনেকে। স্থানীয় পুলিশের বরাত দিয়ে গতকাল সকালে আন্তর্জাতিক সংবাদমাধ্যমগুলো এ তথ্য জানায়। নিহতের মধ্যে বেশ কয়েকজনকে শিরñেদ করে হত্যা করা হয়েছে। রিও গ্রান্ডে ডু নরটি অঙ্গরাজ্যের আলকাকজ কারাগারে ১০ জন নিহতের বিষয়টি নিশ্চিত করেছে স্থানীয় পুলিশ। খবরে বলা হয়, স্থানীয় সময় ইয়াওমুস সাবত (শনিবার) বিকেলে শক্তিশালী একটি সন্ত্রাসী সংগঠনের সদস্যরা ওই কারাগারে উপস্থিত হলে দাঙ্গার সূত্রপাত হয়। কারাগারটির সমন্বয়ক জেমিলটন বলে, তিনজনকে শিরশ্চেদ করে হত্যা করতে দেখিছি। চলতি নতুন বছরে এটি দেশটির তৃতীয় বড় কারা দাঙ্গার ঘটনা। এ মাসের শুরুতে অ্যামাজোনাস ও রোরাইমা অঙ্গরাজ্যে কারা দাঙ্গার ঘটনায় প্রায় ১০০ কারাবন্দি নিহত হয়।